টেট মামলায় ফের রাজ্যকে তোপ হাইকোর্টের। প্রশিক্ষণহীন প্রার্থীদের নিয়োগের জন্য কেন্দ্রের কাছে সময় বাড়ানোর আর্জি কেন? এর পিছনে অসত্‍ উদ্দেশ্য থাকলে আপনারাই সমস্যায় পড়বেন। সরকারি আইনজীবীর উদ্দেশ্যে আজ এই  মন্তব্যই করলেন বিচারপতি সি এস কারনান। গতকালও মামলার শুনানিতে কার্যত রাজ্যের সততা নিয়ে প্রশ্ন তোলেন বিচারপতি কারনান।
 ওয়েব ডেস্ক: টেট মামলায় ফের রাজ্যকে তোপ হাইকোর্টের। প্রশিক্ষণহীন প্রার্থীদের নিয়োগের জন্য কেন্দ্রের কাছে সময় বাড়ানোর আর্জি কেন? এর পিছনে অসত্‍ উদ্দেশ্য থাকলে আপনারাই সমস্যায় পড়বেন। সরকারি আইনজীবীর উদ্দেশ্যে আজ এই  মন্তব্যই করলেন বিচারপতি সি এস কারনান। গতকালও মামলার শুনানিতে কার্যত রাজ্যের সততা নিয়ে প্রশ্ন তোলেন বিচারপতি কারনান। শুনানি-পর্বে তিনি বলেন, প্রশিক্ষণহীনদের নিয়োগের মেয়াদ ফুরিয়েছে গত বছর মার্চে ।  মামলাকারীর বক্তব্য অনুযায়ী, সেইসময় শূন্যপদের তুলনায় উনসত্তর শতাংশ বেশী প্রশিক্ষণপ্রাপ্ত প্রার্থী ছিলেন। তারপরও মেয়াদ শেষের আটদিন আগে প্রশিক্ষণহীনদের জন্য ফের কেন আবেদন করল রাজ্য? সরকার কি ইচ্ছাকৃতভাবে ভুল তথ্য দিয়ে কেন্দ্রকে বিভ্রান্ত করছে? এ প্রশ্নও তুলেছে আদালত।